
DR.30.11.2006 39 

  

 Begitulah ertinya kalau kita sudah hilang semangat kesedaran terhadap 
budaya bangsa sendiri.  Bila ditunjuk keris pun kita tidak boleh faham maksud keris itu 
sendiri. Sebab itu anak-anak muda kita hari ini saya rasa bimbang. Ke arah memupuk 
semangat ini kalau kita melihat di televisyen, kalau tengok ‘Bawang Putih Bawang 
Merah’ tidak ada pun nampak ciri-ciri kesenian Melayu yang dia pelihara pari-parinya 
itu, dari segi agama pun tidak sesuai. 

 Akan tetapi tidak ada silat-silat Melayu digambarkan di dalam filem-filem yang 
ada pada hari ini. Saya mengharapkan supaya pihak kementerian juga boleh menjurus 
ke arah mewujudkan lebih banyak filem yang berunsurkan seni budaya, silat-silat 
Melayu bagi memupuk semangat generasi anak-anak muda pada hari ini. Satu perkara 
yang saya hendak sentuh iaitu di kawasan saya di Setiu, ada satu perkampungan 
budaya. Di perkampungan budaya ini yang sekian lama ianya dibina tetapi tidak diisi 
dengan program-program yang membentuk kebudayaan yang ada di perkampungan 
budaya ini. Dengan suasana yang sedemikian saya rasa satu kerugian yang sangat 
besar.   

 Saya tidak tahu sejauh mana pihak Kerajaan Negeri Terengganu ataupun di 
pihak kementerian KeKKWa ini sendiri mengambil perjalanan bagi menggerakkan 
perkampungan budaya ini supaya ianya benar-benar berfungsi dan memberi manfaat 
kepada generasi muda. Yang ada di situ hanyalah persembahan dua kali seminggu 
persembahan dikir barat. Jadi saya mengharapkan supaya.... 

 Tuan Pengerusi [Datuk Lim Si Cheng]: Baik Yang Berhormat, cukup. 

 Tuan Mohd. Yusop bin Majid [Setiu]: Ya saya hendak berhenti saya gulung.  
Saya mengharapkan supaya cadangan-cadangan saya ini dapat diberi perhatian.  
Lebih-lebih lagi kita tengok di peringkat sekolah, apabila pelajar itu belajar silat, habis 
belajar silat di sekolah tidak tahu ke mana mereka ini hendak sambung kerana hanya 
sekadar itu sahaja yang dapat mereka pelajari. Oleh sebab itu saya rasa itu sahaja 
Tuan Pengerusi. Terima kasih saya menyokong. 

 Tuan Pengerusi [Datuk Lim Si Cheng]: Yang Berhormat bagi Jerlun. Yang 
Berhormat bagi Kepong tadi tidak bangun, tiba-tiba bangun. 

12.47 tgh. 

 Dato' Abdul Rahman bin Ariffin [Jerlun]: Tuan Pengerusi Butiran 111400, 
030100. KeKKWa ialah nama penuh cuma saya hendak sentuh ‘Wa’ sahaja, ‘KeKK’ 
saya tinggal dulu iaitu warisan. Warisan ini adalah peninggalan nenek moyang.  
Sehingga sekarang kita tidak berapa jelas apakah langkah-langkah drastik supaya 
warisan budaya dan kesenian dapat dimantapkan ataupun dapat menjadi sesuatu yang 
kita rasa boleh memanjangkan seni dan budaya kita hingga ke hari ini. Saya mengambil 
contoh, kalau gendang peribumi ataupun di Kedah kita panggil gendang keling, 
kompang dan sebagainya, waktu perkahwinan sahaja boleh dapat , kita lihat dan waktu 
ada majlis-majlis pembesar-pembesar ataupun lawatan-lawatan. 

 Tetapi sekiranya tidak ada majlis-majlis seperti ini kita tidak dapat nampak 
sesuatu latihan, sesuatu pengajaran, pembelajaran ke arah itu. Kita bimbang kerana 
warisan ini kebanyakannya dianggotai oleh orang-orang yang telah berusia lebih 
ataupun veteran. Sekiranya tidak ada proses untuk lanjutan dan tidak ada satu 
ketetapan ataupun satu perancangan yang teratur, modus operandi yang baik mungkin 
anak-anak muda tidak berminat.  Maka saya mencadangkan kepada pihak kementerian 
supaya diwujudkan satu galeri budaya dan seni di peringkat Ahli-ahli Parlimen supaya 
warisan ini dapat dikekalkan dan kita juga dapat memberi sumbangan bagaimana untuk 
mengatasi mungkin seni dan budaya yang kita katakan warisan ini sudah 
menampakkan kelesuan.   

Itulah sedikit sebanyak cadangan saya dan kalau sebolehnya janganlah 
menjadikan isu tidak ada peruntukan ini satu isu yang cukup berat. Peruntukan ini kalau 
kata tahun ini kita tidak dapat buat sebab peruntukannya tinggi adakah tahun depan dia 
jadi murah ataupun rendah? Inilah kita memikirkan supaya menteri pun selalu sebut, 
‘sehari selembar benang lama-lama menjadi kain’. Saya pohon menyokong, terima 
kasih. 

 Tuan Pengerusi [Datuk Lim Si Cheng]:  Yang Berhormat bagi Gerik. 

 



Begitulah ertinya kalau kita sudah hilang semangat kesedaran terhadap budaya bangsa sendiri. Bila ditunjuk keris pun kita tidak boleh faham maksud keris itu sendiri. Sebab itu anak-anak muda kita hari ini saya rasa bimbang. Ke arah memupuk semangat ini kalau kita melihat di televisyen, kalau tengok 'Bawang Putih Bawang Merah' tidak ada pun nampak ciri-ciri kesenian Melayu yang dia pelihara pari-parinya itu, dari segi agama pun tidak sesuai. Akan tetapi tidak ada silat-silat Melayu digambarkan di dalam filem-filem yang ada pada hari ini. Saya mengharapkan supaya pihak kementerian juga boleh menjurus ke arah mewujudkan lebih banyak filem yang berunsurkan seni budaya, silat-silat Melayu bagi memupuk semangat generasi anak-anak muda pada hari ini. Satu perkara yang saya hendak sentuh iaitu di kawasan saya di Setiu, ada satu perkampungan budaya. Di perkampungan budaya ini yang sekian lama ianya dibina tetapi tidak diisi dengan program-program yang membentuk kebudayaan yang ada di perkampungan budaya ini. Dengan suasana yang sedemikian saya rasa satu kerugian yang sangat besar. Saya tidak tahu sejauh mana pihak Kerajaan Negeri Terengganu ataupun di pihak kementerian KeKKWa ini sendiri mengambil perjalanan bagi menggerakkan perkampungan budaya ini supaya ianya benar-benar berfungsi dan memberi manfaat kepada generasi muda. Yang ada di situ hanyalah persembahan dua kali seminggu persembahan dikir barat. Jadi saya mengharapkan supaya.... Tuan Pengerusi [Datuk Lim Si Cheng]: Baik Yang Berhormat, cukup. Tuan Mohd. Yusop bin Majid [Setiu]: Ya saya hendak berhenti saya gulung. Saya mengharapkan supaya cadangan-cadangan saya ini dapat diberi perhatian. Lebih-lebih lagi kita tengok di peringkat sekolah, apabila pelajar itu belajar silat, habis belajar silat di sekolah tidak tahu ke mana mereka ini hendak sambung kerana hanya sekadar itu sahaja yang dapat mereka pelajari. Oleh sebab itu saya rasa itu sahaja Tuan Pengerusi. Terima kasih saya menyokong. Tuan Pengerusi [Datuk Lim Si Cheng]: Yang Berhormat bagi Jerlun. Yang Berhormat bagi Kepong tadi tidak bangun, tiba-tiba bangun. 12.47 tgh. Dato' Abdul Rahman bin Ariffin [Jerlun]: Tuan Pengerusi Butiran 111400, 030100. KeKKWa ialah nama penuh cuma saya hendak sentuh 'Wa' sahaja, 'KeKK' saya tinggal dulu iaitu warisan. Warisan ini adalah peninggalan nenek moyang. Sehingga sekarang kita tidak berapa jelas apakah langkah-langkah drastik supaya warisan budaya dan kesenian dapat dimantapkan ataupun dapat menjadi sesuatu yang kita rasa boleh memanjangkan seni dan budaya kita hingga ke hari ini. Saya mengambil contoh, kalau gendang peribumi ataupun di Kedah kita panggil gendang keling, kompang dan sebagainya, waktu perkahwinan sahaja boleh dapat , kita lihat dan waktu ada majlis-majlis pembesar-pembesar ataupun lawatan-lawatan. Tetapi sekiranya tidak ada majlis-majlis seperti ini kita tidak dapat nampak sesuatu latihan, sesuatu pengajaran, pembelajaran ke arah itu. Kita bimbang kerana warisan ini kebanyakannya dianggotai oleh orang-orang yang telah berusia lebih ataupun veteran. Sekiranya tidak ada proses untuk lanjutan dan tidak ada satu ketetapan ataupun satu perancangan yang teratur, modus operandi yang baik mungkin anak-anak muda tidak berminat. Maka saya mencadangkan kepada pihak kementerian supaya diwujudkan satu galeri budaya dan seni di peringkat Ahli-ahli Parlimen supaya warisan ini dapat dikekalkan dan kita juga dapat memberi sumbangan bagaimana untuk mengatasi mungkin seni dan budaya yang kita katakan warisan ini sudah menampakkan kelesuan. Itulah sedikit sebanyak cadangan saya dan kalau sebolehnya janganlah menjadikan isu tidak ada peruntukan ini satu isu yang cukup berat. Peruntukan ini kalau kata tahun ini kita tidak dapat buat sebab peruntukannya tinggi adakah tahun depan dia jadi murah ataupun rendah? Inilah kita memikirkan supaya menteri pun selalu sebut, 'sehari selembar benang lama-lama menjadi kain'. Saya pohon menyokong, terima kasih. Tuan Pengerusi [Datuk Lim Si Cheng]: Yang Berhormat bagi Gerik.